
Parengto sprendimo projekto tikslai ir uždaviniai: įgyvendinti Lietuvos Respublikos vietos savivaldos įstatyme (toliau – VSĮ) nustatytą pareigą Savivaldybės tarybai savo įgaliojimų laikui sudarius Šiaulių miesto savivaldybės tarybos Etikos komisiją (toliau – Etikos komisija), paskirti Etikos komisijos pirmininko pavaduotoją.
Dabartinis sprendimo projekte aptariamų klausimų reguliavimas: VSĮ 23 straipsnio 1 dalyje yra numatyta, kad Etikos komisijos pirmininko pavaduotoją komisijos narių siūlymu iš šios komisijos narių – savivaldybės tarybos narių daugumos – skiria savivaldybės taryba.
Sprendimo projekte numatyta: Atsižvelgiant į Etikos komisijos 2023 m. birželio 15 d. posėdyje priimta protokolinį nutarimą Nr. TE-1-(1.12.), Šiaulių miesto savivaldybės tarybos narį Vytautą Juškų paskirti Etikos komisijos pirmininko pavaduotoju.
Priėmus sprendimą, galimos pasekmės: teigiamos – bus įgyvendintas VSĮ 23 straipsnio 1 dalyje įtvirtintas reikalavimas, leisiantis Etikos komisijai efektyviai veikti.
Priėmus sprendimą, keičiami ar panaikinami galiojantys savivaldybės teisės aktai: nėra.
Sprendimui įgyvendinti reikalingi priimti papildomi teisės aktai: sprendimui įgyvendinti papildomi teisės aktai nebus reikalingi.
Sprendimui įgyvendinti reikalingos lėšos: Šiaulių miesto savivaldybės biudžeto lėšos sprendimui įgyvendinti nebus reikalingos.
Poreikis sprendimo projektą įvertinti antikorupciniu požiūriu: Lietuvos Respublikos korupcijos prevencijos įstatymo 8 straipsnio 1 dalyje yra numatyti atvejai kada viešojo administravimo subjektas, rengiantis norminio teisės akto projektą, Vyriausybės nustatyta tvarka atlieka šio teisės akto projekto antikorupcinį vertinimą. Šiuo atveju rengiamas ne norminio, o individualaus teisės akto projektas, todėl antikorupcinio vertinimo pažyma nėra teikiama. 
Sprendimo projektą parengė: Teisės skyriaus vyriausiasis specialistas Edvardas Poderskis, tel. 596 207.
Trumpas sprendimo apibūdinimas: nusprendžiama Šiaulių miesto savivaldybės tarybos narį Vytautą Juškų paskirti Etikos komisijos pirmininko pavaduotoju. 

